Sven Začek

Sven Začek (sündinud 29. septembril 1980 Valgas) on eesti loodusfotograaf, üks loodus- ja fotoportaali looduspilt.ee asutajaid ja eestvedajaid.

 Haridus 
Ta on õppinud Võru Kesklinna Koolis (1987–1996) ja Võru Kreutzwaldi Gümnaasiumis (1996–1999). Aastatel 1999–2000 õppis ta Tallinna Tehnikaülikoolis tootmistehnika erialal ning 2000–2006 Tartu Ülikooli majandusteaduskonnas majanduse modelleerimise erialal.

 Fotograafiaalane tegevus 
Sven Začek on öelnud, et tema loodusehuvi sai alguse siis, kui ta hakkas koos jahimehest äia ja oma naisevennaga jahil käima. Peagi sai püssi asemel kaaslaseks fotoaparaat."Sven Zacek vahetas jahipidamise pildistamise vastu" Eesti Päevaleht, 10. veebruar 2007. 2005. aasta märtsist tegutseb Sven Začek loodusfotograafina.

2006. aasta novembris sai temast Eesti ainsa loodusfotoajakirja Lofo peatoimetaja. Ajakiri ilmus 2007. aasta algusest 2009. aastani, millele järgnes majandusraskustest tingitud paus, kuni 2011. aasta maist hakkas Lofo ilmuma veebiajakirjana.

Peamiselt pildistab Začek Eesti loodust, aga ta on pildistanud ka näiteks Norra ja Namiibia loodust. Eriti tuntud on tema fotod kakkudest ja muudest lindudest. Tal on olnud näitusi üle Eesti. Näitus "Linnu elu" pälvis ka ajakirjanduses tähelepanu, kui händkakk Pärnu Uue Kunsti Muuseumi akna pihta lendas."Händkakk tahtis läbi akna näitusele trügida" Pärnu Postimees, 18. jaanuar 2010.

Teadaolevalt on Sven Začek neljas eestlane Priit Vesilinnu, Remo Savisaare ja Jaan Künnapi kõrval, kelle fotod on pääsenud rahvusvahelise ajakirja National Geographic veergudele."Loodusfotograaf: National Geographicusse pääsemine on unistuse täitumine" Postimees, 20. aprill 2010.

Ta on kuulunud mitme fotokonkursi žüriisse ja olnud paljudel kursustel koolitaja. 

 Teoseid 
Sven Začek on kirjutanud ja fotodega illustreerinud kokku üle saja loodus- ja fototeemalise artikli.
Raamatud
2006 – "Kohtumisi metsloomadega" ISBN 9789985312933
2007 – "Värvide lend" ISBN 9789985315675
2011 ja 2014 – "Pääsukese Eestimaa" ISBN 9789949218288 ja ISBN 9789949955510
2013 – "Eestlase oma maa = An Estonian's landscape" ISBN 9789949332878
2014 – "RIGA+"

 Tunnustus 
2005 – 1. koht ja 3. koht Loomafoto konkursilLoomafoto 2005 parimad tööd
2006 – Looduse Aasta Foto konkurss: 2. koht kategoorias "Loomapildid"
2007 – Looduse Aasta Foto konkurss: 2. koht nii loomaportreede, loomad tegevuses kui ka taimed ja seened kategoorias
2008 – Looduse Aasta Foto konkurss: 1. koht loomaportreede kategoorias ja 1. koht maastikupiltide kategoorias
2009 – Looduse Aasta Foto konkurss: 1. koht kategoorias "Inimene ja loodus" ja 2. koht kategoorias "Loomad tegutsemas"
2010 – Looduse Aasta Foto konkurss: 1. koht kategoorias "Maastikupildid"
2011 – Looduse Aasta Foto konkurss: 1. ja 3. koht kategoorias "Maastikupildid" ning peaauhind
2017 – Looduse Aasta Foto konkurss: 1. koht kategoorias "Loomad tegutsemas" (foto "Teie õhtusöök, proua!")

 Isiklikku 
Sven Začek on abielus, tal on kaks last.

 Loomingu näiteid 

 Viited 

 Välislingid 
Koduleht
Lofo.ee
Looduspilt.ee
Začeki postitused Photpointi ajaveebis

 "Pigem pilt kui raie" Maaleht
 Helen Urbanik. "Kaks sõpra loodusest, ajakirjast rääkimata" Eesti Ekspress, 18. jaanuar 2007
 Sven Začek. "Metsiku kassi tulek" Eesti Jahimees, veebruar 2007
 Riho Laurisaar. "Sven Zacek vahetas jahipidamise pildistamise vastu" Eesti Päevaleht, 10. veebruar 2007
 Hans Väre. "Tigekull Sven Zacek vantsib koos huntidega" Sakala, 21. juuli 2007
 Eva Klaas. "Loodus: Mees, kes vahetas püssi fotoaparaadi vastu" Virumaa Teataja, 11. detsember 2007
 Martin Pau. "Looduspiltnik eelistab vormelile saarmast" Tartu Postimees, 29. jaanuar 2010
 Raul Sulbi. "Loodusfotograaf: National Geographicusse pääsemine on unistuse täitumine" Postimees, 20. aprill 2010

Kategooria:Eesti loodusfotograafid
Kategooria:Sündinud 1980